stanford-oval/wikipedia huggingface dataset:
Dungenessin rautatieasema

Dungenessin rautatieasema on kapearaiteisen Romney, Hythe and Dymchurch Railwayn liikennepaikka ja rautatien eteläinen pääteasema. Se sijaitsee Dungenessin niemellä Romney Marshin alueella Kentin kreivikunnassa Englannissa.
Liikennepaikka avattiin virallisesti 24. toukokuuta 1928, vuosi New Romneyn rautatieaseman avaamisen jälkeen. Radanrakennustyö oli kuitenkin avajaisten aikaan vielä kesken, sillä rata ulottui vain The Pilot Innin rautatieasemalle, jonne jouduttiin rakentamaan tilapäinen kolmioraide vetureiden kääntämistä varten. Rautatie Dungenessiin saakka avattiin liikenteelle elokuussa 1928, ja asema on ollut käytössä siitä lähtien.
Dungeness on yksi harvoja käytössä olevia paluusilmukassa sijaitsevia rautatieasemia Englannissa. Paluusilmukkaraidejärjestelyn ansiosta liikennepaikalle saapuvat junat voivat jatkaa matkaansa paluusuuntaan ilman, että veturia tarvitsee irrottaa junasta tai kääntää kääntöpöydällä.
Dungenessin asemalla on kaksi lipputoimistoa, joista toinen on käyttämättömänä. Lisäksi asemalla on kauppa, laaja kahvila ja ravintola, saniteettitilat ja odotuskatos. Höyryvetureita varten asemalla on lisäksi vesitorni. Virallisesti asemalla on vain yksi laituriraide, joskin myös laituritonta sivuraidetta käytetään kesäaikana junien lähtöraiteena.
Kuvia

Southern Maid asemalla.
Aiheesta muualla

Wikimedia Commonsissa on kuvia tai muita tiedostoja aiheesta .
Romney, Hythe and Dymchurch Railway: Dungeness station (Arkistoitu – Internet Archive)
Ecuadorin armeijan Arava-onnettomuus (2016)

Onnettomuuskoneen kanssa samanlainen Ecuadorin armeijan Arava 201 -kuljetuskone.
Ecuadorin armeijan Arava-onnettomuus tapahtui, kun Ecuadorin armeijan operoima IAI Arava -kuljetuskone syöksyi Amazonin sademetsään Ecuadorin itäosissa 15. maaliskuuta 2016. Onnettomuudessa kuolivat kaikki 22 koneessa ollutta.
David Jordan

David Jordan vuonna 2012.
David Keith Jordan (s. 13. syyskuuta 1985 Barnet, Lontoo) on englantilainen laulaja-lauluntekijä.
Jordanin äiti on kotoisin Montserratin saarelta Karibialta ja isä Kalkutasta, Intiasta. Jordan on kirjoittanut pop-rock-lauluja 11-vuotiaasta asti. Hänen musiikillinen idolinsa oli nuorempana Prince. Ensimmäiset yhdeksän vuottaan Jordan asui Pohjois-Lontoossa, mutta vanhempiensa eron jälkeen hän muutti hänen isoäitinsä luokse Enfieldiin.
Vuonna 2007 Jordan teki levytyssopimuksen Mercury Recordsin kanssa ja hänen esikoisalbuminsa Set the Mood ilmestyi myöhemmin samana vuonna.
Diskografia > Albumit

2007: Set the Mood
Diskografia > Singlet

2007: ”Place in My Heart”
2008: ”Sun Goes Down, Move On, Only Living Soul”
2008: ”Move On”
2010: ”(Don’t Wanna) Hear You Say”
Aiheesta muualla

David Jordanin kotisivut
Egyptin pääministeri

Egyptin pääministeri on Egyptin hallituksen johtaja. Pääministerin nimittää maan presidentti, parlamentin on hyväksyttävä nimitys.
Aiheesta muualla

Kuvia tai muita tiedostoja aiheesta Egyptin pääministeri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Liste der Premierminister von Ägypten
Käännös suomeksi
Girón

| Girón San Juan Girón |
| --- | --- |
 lippu:  vaakuna
 Girón
 Koordinaatit: 7.0677°N, 73.1694°W 
Valtio:   Kolumbia
Departementti:  Santander
Väkiluku (2005)  ():  135 791
 
 www.giron-santander.gov.co 
Infobox OKVirheellinen NIMI-arvo: 
Girón (myös San Juan Girón) on kaupunki ja kunta Kolumbian Santanderin departementissa noin 8 kilometriä Bucaramangan suurkaupunkialueen lounaispuolella ja linnuntietä noin 280 kilometriä pääkaupunki Bogotásta pohjoiskoilliseen. Vuonna 2005 kunnan väkiluku oli 135 791 asukasta ja väestöennuste arvioi vuoden 2017 kesäkuun lopun väkiluvuksi 190 283 asukasta.
Girónin basilika.
Aiheesta muualla

Kuvia tai muita tiedostoja aiheesta Girón Wikimedia Commonsissa
Dodge Ramcharger

| Dodge Ramcharger |
| --- | --- |

Valmistustiedot
Valmistusmaa:   Yhdysvallat  Meksiko
Valmistaja:  Chrysler Corporation
Valmistusvuodet:  1974–2002
Korimalli:  2-ovinen katumaasturi
Luokka:  J-segmentti
Seuraaja:  Dodge Durango (2004)
Vetotapa:  takaveto neliveto
Dodge Ramcharger on jatkuvalla nelivedolla varustettu maastoauto, joka tuli myyntiin vuonna 1974. Autossa on kokonaisuudessaan irrotettava katto.
Dodge Ramcharger esiteltiin vuonna 1974 ja pysyi merkin tuotanto-ohjelmassa aina vuoteen 1993 asti. Malli sinänsä perustui pitkälti Dodge D-sarjaan/Ram Pickupiin. Autossa on jäykät akselit edessä ja takana, lehtijouset sekä alkujaan jatkuva neliveto (vuoteen 1980 saakka).
Vuoden 1974 mallit erottaa muista siitä että ovien karmit on kiinteä osa auton irrotettavaa kattoa. Vuosien 1975–1980 malleissa oven karmit jäävät pystyyn katon irrotuksen jälkeen. 1980-luvulla katto ei enää ollut irrotettava ja moottoreihin yleistyivät ruiskut kaasuttimien sijaan.
Malli oli ensimmäisenä vuonna saatavilla vain jatkuvalla nelivedolla. Vuodesta 1975 lähtien oli valittavissa 2- tai 4-vetoiset versiot. 
Vuosimallista 1981 lähtien neliveto on erikseen kytkettävissä, vuosimallista 1989 lähtien neliveto oli varustettu automaattisilla napalukoilla.
Moottorivaihtoehdot

Moottorivalikoima oli 1970-luvulla ainakin: 225 cid suora kuutonen, 318 cid pikkulohko V8, 360 cid pikkulohko V8 ja 440 cid isolohko V8 (1974-78). Myös 400 kuutiotuumainen moottorivaihtoehto löytyi 1970-luvun lopun optiovalikoimasta. LA-sarjan 318 ja 360 kuutiotuumaiset vinkkelit  olivat tarjolla 1980-luvun puolivälistä aina tuotannon loppuun asti.
Tehokkain versio ei yllättäen ollutkaan 440 cid V8, vaan vuosimallien 1991-93 polttoaineensuihkutuksella varustettu 360 kuutiotuumainen V8. Tehoa tämä moottori tarjosi 230 hevosvoimaa (440 cid 220 hp).
Vaihteistona oli aluksi 3-vaihteinen automaatti. Myöhemmin vaihtoehdoksi tuli myös 4-vaihteinen manuaalivaihteisto, joka vuosimallin 1992 myötä päivittyi 5-portaiseksi. Automaatti puolestaan vaihtui vuosimallin 1989 myötä 4-vaihteiseen versioon. Viimeisenä tuotantovuonna, 1993, tarjolla oli (kaikkiin malleihin) vain 4-portainen automaatti.
Ramchargerin sisarmalli Plymouth Trailduster oli tuotannossa vuosina 1974-1981.
Dodge Ramchargeria valmistettiin Meksikossa vuodesta 1999, nelivetoisena neliovisena SUV-mallina. Yhdysvalloissa vastaavan mallin nimi on nykyään Dodge Durango.
Sukupolvet

Ensimmäinen sukupolvi
(1974–1980)
Toinen sukupolvi
(1981–1996)
Kolmas sukupolvi
(1999–2002)
Aiheesta muualla

Kuvia tai muita tiedostoja aiheesta Dodge Ramcharger Wikimedia Commonsissa
Gil’eadin taistelu

Gil'eadin taistelu käytiin Christopher Paolinin Perillinen-kirjasarjan kolmannen kirjan Brisingrin lopussa Galbatorixin valtakunnan kaupungissa nimeltä Gil'ead, joka sijaitsi pohjoisessa lähellä haltioiden kotimaata Du Weldenvardenia.
Juoni

Vardenien, surdalaisten, kääpiöiden ja urgaleiden hyökätessä liitossa etelästä kohti Valtakunnan pääkaupunkia Uru'baenia päätti haltioiden kuningatar Izlanzadí tehdä saman pohjoisesta ja valloitti ensitöikseen Ceunonin kaupungin, jonka asukkaat olivat käyneet hakkaamassa Du Weldevardenin puita. Seuraavaksi käänsivät haltiat armeijansa kohti Valtakunnan suurimpiin kuuluvaa kaupunkia Gil'eadia.
Juuri ennen kaupunkiin hyökkäystä haltioihin liittyivät yllättäen vuosikaudet Ellesmérassa piileskelleet lohikäärmeratsastaja Oromis ja tämän lohikäärme Glaedr. Haltiat hyökkäsivät kaupunkiin ja valloittivat sen nopeasti. Taistelun aikana Oromis ja Glaedr kohtasivat Murtaghin ja Thornin; kaksintaistelu jatkui tasaisena, kunnes Galbatorix puuttui siihen ja tarjosi Oromikselle tilaisuutta astua hänen riveihinsä, mutta Oromis kieltäytyi, ja Murtagh tappoi hänet.
Daniel Corso

| Daniel Corso |
| --- | --- |

Henkilötiedot
Syntynyt: 3. huhtikuuta 1978 (ikä 46) Montréal, Québec, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  82 kg
Seura
Seura:  Tampereen Ilves
Sarja:  Jääkiekon SM-Liiga
Pelaajaura
Pääsarjaura:  2000–
Aik. seurat:  Worcester IceCats (AHL) St. Louis Blues (NHL) Atlanta Thrashers (NHL) Kassel Huskies (DEL) Frankfurt Lions (DEL) Torpedo Nižni Novgorod (RSL) Springfield Falcons (AHL) Kärpät (SM-liiga) Timrå IK (Elitserien)
NHL-varaus:  169. varaus, 1996 St. Louis Blues
Daniel Corso (s. 3. huhtikuuta 1978, Montréal, Québec, Kanada) on kanadalainen jääkiekkoilija, pelipaikaltaan keskushyökkääjä. Corso siirtyi kesken kauden 2010–2011 KHL:n Dinamo Minskiin, josta jatkoi kaudelle 2012-2013 Sveitsiin, B-liigan Lausanneen, joka nousi kauden päätteeksi maan pääsarjaan, A-liigaan. Kesällä 2013 Corso teki sopimuksen Tampereen Ilveksen kanssa. Daniel Corso oli Ilveksen valmentaja Tuomas Tuokkolan mukaan jäähdyttelijä, joten Ilves ei enää pitänyt Corsoa kokoonpanossaan, vaan lähetti hänet Mestis-seura LeKiin, jossa pelaamissaan otteluissa hän sai kovaa kritiikkiä motivaatiostaan. Pian Ilves vapauttikin Corson sopimuksestaan yhteisymmärryksessä pelaajan kanssa ja päästi hänet Sveitsin B-liigaan EHC Oltenin riveihin.
Ura > Juniorivuodet

Corso pelasi viimeiset juniorivuotensa QMJHL:ssä Victoriaville Tigresissä. Hän pelasi joukkueessa kaudet 1994–1998. Ensimmäisellä kaudellaan Corso valittiin QMJHL:n tulokkaiden tähdistökentälliseen. Seuraavalla kaudella hän teki 65 pelissä 114 pistettä, ja hänet varattiin kesällä 1995 NHL:ään, kun St. Louis Blues huusi hänet 169. vuorolla.
Corso palkittiin kauden 1996–1997 jälkeen QMJHL:n arvokkaimpana pelaajana, ja hän pääsi sarjan tähdistökentälliseen. Corso teki 54 ottelussa 119 pistettä. Viimeisellä juniorikautenaan Corso pelasi vain 35 ottelua, mutta teki niissä 75 pistettä.
Ura > Ammattilaisura

Corso liittyi St. Louisin organisaatioon kaudella 1998–1999. Ensimmäiset kaksi kauttaan hän pelasi AHL-liigan Worcester IceCatsissa, mutta kaudella 2001–2002 hän pääsi pelaamaan myös NHL:ssä St. Louisissa. Hän teki tulokaskaudellaan NHL:ssä 10 maalia 28 ottelussa. Seuraavalla kaudella Corso pelasi 41 ottelua St. Louisissa eikä yhtään AHL:ssa.
Kausi 2002–2003 meni Corsolta pilalle, sillä hän oli lähes koko kauden sivussa olkapäävamman takia. Seuraavaksi kaudeksi hän teki sopimuksen Ottawa Senatorsin kanssa. Hän aloittikin kauden 2003–2004 Ottawan farmijoukkueessa Binghamton Senatorsissa. Corso ei pelannut otteluakaan Ottawassa, kun hänet kaupattiin Atlanta Thrashersiin vaihdossa Brad Tapperiin.
Atlantassa Corso pelasi seitsemän ottelua, mutta pääosa kaudesta meni AHL-joukkue Chicago Wolvesissa. Kaudeksi 2004–2005 Corso siirtyi Saksan DEL-liigan Kassel Huskiesiin, jossa pelasi yhden kauden. Kasselista Corso vaihtoi kaudeksi 2005–2006 toiseen saksalaisseuraan Frankfurt Lionsiin. Corso teki kesällä 2006 sopimuksen Philadelphia Flyersin kanssa. Hän ei pelannut kuitenkaan kuin seitsemän ottelua farmiseura Philadelphia Phantomsissa, kun hänet kaupattiin Tampa Bay Lightningiin vaihdossa Darren Reidiin. Loppukauden Corso kiekkoili Springfield Falconsissa.
Kauden 2007–2008 Corso aloitti Venäjän superliigassa Torpedo Nižni Novgorodissa, mutta palasi kesken kauden Pohjois-Amerikkaan. Corso teki joulukuussa 2007 AHL-sopimuksen Houston Aerosin kanssa. Houston joutui laittamaan Corson waiver-listalle, josta toinen AHL-seura Hamilton Bulldogs otti hänet.
Hamiltonissa Corso pelasi 35 ottelua. Seuraavaksi kaudeksi hän teki sopimuksen SM-liigaseura Kärppien kanssa. Corso pelasi hyvän kauden ja teki 41 ottelussa 52 pistettä, joilla sijoittui liigan pistepörssissä kymmenenneksi. Corso oli voittamassa kauden päätteeksi Kärppien kanssa SM-hopeaa. Kesällä 2009 Corso teki kahden vuoden sopimuksen Elitserienissä pelaavan Timrå IK:n kanssa. Kesken kauden 2010–2011 hän siirtyi kuitenkin KHL:n Dinamo Minskiin.
Ura > Maajoukkueura

Corso on edustanut Kanadaa kerran nuorten MM-kisoissa. Corso oli Kanadan joukkueessa MM-kisoissa 1998.
Aiheesta muualla

Daniel Corso Eurohockey.com. (englanniksi)
Daniel Corso Jatkoaika.comissa (Internet Archive)
Corson pelaajakortti Oulun Kärppien kotisivuilla
George Strait

George Strait esiintymässä vuonna 2008.
George Harvey Strait (s. 25. marraskuuta 1955) on yhdysvaltalainen countrymuusikko. Hän nousi pinnalle vuoden 1981 hitillään ”Unwound” ja on 30-vuotisen uransa aikana myynyt yli 68,5 miljoonaa albumia Yhdysvalloissa. Hän on ainoana countryesiintyjänä noussut Billboardin Hot Country Songs -listan kymmenen parhaan joukkoon joka vuosi 30 vuoden ajan.
Aiheesta muualla

Kuvia tai muita tiedostoja aiheesta George Strait Wikimedia Commonsissa
El Monte (Kalifornia)

| El Monte |
| --- | --- |

 lippu:  vaakuna

Hallinto:  
 – Pormestari:  Jessica Ancona
Pinta-ala:  
 – Kokonaispinta-ala:  25 km² km²
 – Maa:  24,7 km² km²
 – Josta vettä:  0,22 km² km² 
Väkiluku:  106 907
Aikavyöhyke:  UTC-8
Motto::  Welcome to Friendly El Monte
 
 https://www.ci.el-monte.ca.us/ 
Infobox OKVirheellinen NIMI-arvo: 
El Monte (kirjaimellisesti vuori) on kaupunki Los Angelesin piirikunnassa Kalifornian osavaltiossa Yhdysvaltain länsirannikolla. Kaupungin väkiluku oli 106 907 vuonna 2021. El Monte on Kalifornian osavaltion 65. suurin kaupunki väkiluvultaan.
El Monte sijaitsee San Gabrielin Laaksossa ja on aiemmin tunnettu Viejo Sendero Español -kauppareitin risteyskohtana. Penske Motor Groupin omistama maailman suurin autokauppa sijaitsee El Montessa. El Monten pormestari on heinäkuussa 2024 Jessica Ancona.
Dungeon Keeper

| Dungeon Keeper |
| --- | --- |

Kehittäjä:  Bullfrog Productions
Julkaisija:  Electronic Arts
Suunnittelija:  Peter Molyneux
Säveltäjä:  Russell Shaw
Pelisarja:  Dungeon Keeper
Julkaistu:  1997
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  USK 12 
Alusta:  Microsoft Windows, DOS ja macOS
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Dungeon Keeper on Bullfrog Productionsin kehittämä ja Electronic Artsin julkaisema reaaliaikainen strategiapeli. Peli on julkaistu vuonna 1997.
Pelille on julkaistu jatko-osa nimeltään Dungeon Keeper 2.
Pelaaminen

Pelissä pelaaja hallitsee luolastoa (dungeon), jonne pelaaja luolastoaan laajentamalla houkuttelee erilaisia hirviöitä. Hirviöiden avulla pelaajan on tarkoitus päihittää ihmiset ja valloittaa yksitellen heidän alueensa, joita pelissä on 20.
Kehitys

Pelin suunnittelija oli Peter Molyneux, ja ajatus pelistä syntyi vuonna 1994. Pelissä käytettiin Magic Carpet (1994) -pelin grafiikkatekniikkaa. Mark Healey piirsi ja suunnitteli hahmoja peliin. Pelistä oli nopeasti kaksiulotteinen prototyyppi, mutta kehityksen myötä eri hahmojen kyvyt vaativat nostivat myös laitteistovaatimuksia ja paljon ajasta käytettiin pelin optimointiin. Tasoeditori oli valmis toukokuussa 1995, mutta luolastojen laajentamisen myötä rakenteiden ominaisuuksia oli koordinoitava ja balansoitava. Kun Molyneux ilmoitti lopettavansa Bullfrogilla ja Electronic Artsilla häntä kiellettiin saapumasta toimistolle ja pelin kehitys jatkui Molyneux'n kodissa. Pelin aiottu julkaisu siirtyi joulukuulta 1995 ensin vuodelle 1996 ja lopulta vuodelle 1997. Suuri osa pelimekaanikasta kehittyi vuoden 1996 aikana, mutta viimeistely tehtiin vuonna 1997, jolloin peliin lisättiin muun muassa ääniraita.
Aiheesta muualla

Dungeon Keeper MobyGamesissa (englanniksi)
Dungeon Keeper Internet Movie Databasessa (englanniksi)
Euroopan unionin avoimuusrekisteri

Euroopan unionin avoimuusrekisteri (yleensä avomuusrekisteri) on Euroopan komission ja Euroopan parlamentin vapaaehtoinen rekisteri. Rekisteri on tarkoitettu edunvalvojille, jotka pyrkivät vaikuttamaan Euroopan unionin päätöksentekoon. Rekisteristä voi selvittää, mitkä tahot harjoittavat edunvalvontaa, mitä etuja he ajavat ja miten paljon varoja edunvalvontaan käytetään. Sen avulla voidaan seurata edunvalvojien toimintaa.
Aiheesta muualla

Avoimuusrekisterin verkkosivut
George Stigler

| George Stigler> Henkilötiedot |
| --- | --- |
Syntynyt: 17. tammikuuta 1911 Seattle, Yhdysvallat
Kuollut: 1. joulukuuta 1991 (80 vuotta) Chicago, Yhdysvallat
Koulutus ja ura
Tutkinnot:  Chicagon yliopisto
Väitöstyön ohjaaja:  Frank Knight
Instituutti:  Chicagon yliopisto
Tutkimusalue:  Taloustiede
Palkinnot:   Nobelin taloustieteen palkinto
George Stigler (17. tammikuuta 1911 – 1. joulukuuta 1991) oli yhdysvaltalainen taloustieteilijä ja vuoden 1982 taloustieteen Nobel-palkinnon saaja. Hän sai palkintonsa tutkimuksesta yritys- ja markkinarakenteista, markkinoiden toiminnasta ja julkisen säätelyn vaikutuksista.
Aiheesta muualla

http://www.econlib.org/library/Enc/bios/Stigler.html
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Glykosidisidos

Glykosidisidos eli glykosidinen sidos yhdistää sokeriosan eli glykonin toiseen osaan eli aglykoniin. Kemiallista yhdistettä, jossa on glykosidisidos, kutsutaan glykosidiksi. Jos aglykonina on hiilihydraatti, kyseessä on oligo- tai polysakkaridi.
Glukoosi ja etanoli yhdistyvät etyyliglukosidiksi vapauttaen vesimolekyylin. Muodostuva sidos on α-O-glykosidisidos.
Glykosidisidoksessa glykosidin sokeriosan hemiasetaalin eli rengasrakenteen anomeerinen hiili on liittyneenä aglykoniin rikki-, typpi- tai happiatomin välityksellä. Kun kyseessä on rikki, sidoksesta käytetään nimitystä S-glykosidisidos ja yhdisteestä voidaan käyttää nimitystä tioglykosidi. Kun kyseessä on typpi, sidoksesta käytetään nimitystä N-glykosidisidos ja yhdisteestä voidaan käyttää nimitystä glykosyyliamiini. Kun kyseessä on happi, sidoksesta käytetään nimitystä O-glykosidisidos. Glykosidisidos voidaan jaotella myös sokeriosan anomeerisen hiilen hydroksyyliryhmän alkuperäisen konfiguraation mukaan joko α- tai β-glykosidisidokseksi.
Glykosidisidoksia esiintyy glykosidien ohella myös muun muassa glykoproteiineissa, joissa proteiiniin on kiinnittyneenä hiilihydraattiketjuja, ja DNA:n ja RNA:n nukleosideissa, joissa puriini- tai pyrimidiiniemäs kiinnittyy pentoosisokeriin N-glykosidisidoksella.
Eeva Takala

Eeva Maria Takala-Lähteenmaa (ent. Takala, o.s. Toivola, s. 24. elokuuta 1938 Veteli) on suomalainen äidinkielen lehtori, kirjailija ja kuvataiteilija.
Teoksia

Petteri ja Mutikaisen laiva ; kirj. ja kuv. Eeva Takala. SLEY-kirjat, Helsinki 1977
Mika ja musta leijona ; kansi ja kuv. Eeva Takala. SLEY-kirjat, Helsinki 1981
Annukan erilainen päivä ; kirj. Eeva Takala, Minna Takala. SLEY-kirjat, Helsinki 1983
Leikkimökki ; kirj. Eeva Takala, Minna Valtonen. SLEY-kirjat, Helsinki 1984
Iloisia pähkinöitä. SLEY-kirjat, Helsinki 1986
Päiväkodin Susanna ; kuv. Minna Valtonen. SLEY-kirjat, Helsinki 1987
Valkea kivi. SLEY-kirjat, Helsinki 1987
Taivaan mittainen valonkaari ; runot Eeva Takala ; kuvat Petri Takala. SLEY-kirjat, Helsinki 1999
Eeva Turunen (kirjailija)

Eeva Turunen (s. 1983 Tampere) on suomalainen kirjailija. Hän on valmistunut arkkitehdiksi Tampereen teknillisestä yliopistosta ja opiskellut kirjoittamista Kriittisessä korkeakoulussa.
Turusen esikoisromaani Neiti U muistelee niin sanottua ihmissuhdehistoriaansa voitti Helsingin Sanomien kirjallisuuspalkinnon vuonna 2018. Hänen näytelmänsä Muutama sana Ullasta oli vuonna 2015 Lea-palkinnon finalistina ja voitti valtakunnallisen monologikilpailun. Näytelmä on käännetty myös saksaksi ja italiaksi.
Vuonna 2022 Turunen voitti Kalevi Jäntin palkinnon romaanistaan Sivistynyt ja miellyttävä ihminen, joka oli myös yksi vuoden Finlandia-palkintoehdokkaista.
Teokset

Neiti U muistelee niin sanottua ihmissuhdehistoriaansa.  Helsinki:  Siltala, 2017.  ISBN 978-952-23450-6-6.
Sivistynyt ja miellyttävä ihminen.  Helsinki:  Siltala, 2022.  ISBN 978-952-388-065-8.
George Stoneman

George Stoneman, n. 1860–1865
George Stoneman, Jr. (8. elokuuta 1822 – 5. syyskuuta 1894) oli Kalifornian demokraattinen kuvernööri vuosina 1883–1887. Hän loi pitkän uran Yhdysvaltain maavoimissa ja oli sisällissodan veteraani. Hän meni 22. marraskuuta 1861 naimisiin Mary Oliver Hardistyn kanssa ja sai neljä lasta.
Ratsuväenkenraali Stoneman taisteli William Shermanin alaisena, ja hänet mainitaan The Bandin kappaleessa The Night They Drove Old Dixie Down.
Eeva Tapio

Eeva Tapio (o.s. Relander; 10. lokakuuta 1927 Viipuri – 25. maaliskuuta 2019 Helsinki) oli suomalainen kasvitieteilijä ja professori. Hän oli Helsingin yliopiston kasvipatologian professori 1973–1991. Hän tutki koriste- ja marjakasvien sienitauteja, palko- ja koristekasvien virustauteja sekä kasvitautien biologista torjuntaa. Hän oli kasvipatologian dosentti 1970–1973 ja uudelleen professuurinsa jälkeen 1991–1995. Hän oli vuodesta 1982 Suomalaisen tiedeakatemian jäsen.
Eeva Tapio kirjoitti ylioppilaaksi Kotkan tyttölyseosta vuonna 1945, valmistui Helsingin yliopistosta agronomiksi vuonna 1950 pääaineenaan kasvinviljelytiede, maatalous- ja metsätieteiden kandidaatiksi vuonna 1955 ja lisensiaatiksi vuonna 1965 sekä väitteli tohtoriksi vuonna 1970. Hän työskenteli Maatalouden tutkimuskeskuksessa nuorempana tutkijana vuosina 1955–1963, virkaatekevänä vanhempana tutkijana vuosina 1963–1965 ja vanhempana tutkijana vuosina 1965–1973.
Eeva Tapio kutsuttiin Kasvinsuojeluseuran ja Maatalousylioppilaiden järjestön Sampsan kunniajäseneksi vuonna 1987 sekä Suomalaisen tiedeakatemian kunniajäseneksi vuonna 2009.
Tapion isä oli lääkintöneuvos Tauno Relander. Hänen puolisonsa vuodesta 1953 oli agronomi, maanviljelysneuvos Pekka Tapio (1927–2020).
Julkaisuja

Virus diseases of Legumes in Finland and Scandinavian Countries (väitöskirja, 1970)
Kasvi sairastaa: Oppi kasvitaudeista (Jari Valkosen ja Katri Bremerin kanssa, 1996)
Suomen tieteen historia: Maatalous- ja elintarviketieteet (2000)
artikkeleita ja julkaisuja sieni- ja virustaudeista, maalevintäisistä viruksista sekä biologisesta torjunnasta
Dodgeball – boltsit pelissä

| Dodgeball – boltsit pelissä> Dodgeball: A True Underdog Story |
| --- | --- |
 Elokuvan juliste
Ohjaaja:  Rawson Marshall Thurber
Käsikirjoittaja:  Rawson Marshall Thurber
Tuottaja:  Mary McLangen   Rhoades Rader   Stuart Cornfield   Ben Stiller
Säveltäjä:  Theodore Shapiro
Kuvaaja:  Jerzy Zielinski
Leikkaaja:  Alan Baumgarten   Peter Teschner
Pääosat:  Vince Vaughn   Ben Stiller
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Fandango at Home (käännä suomeksi) iTunes Disney+
Ensi-ilta:   18. kesäkuuta 2004    22. lokakuuta 2004
Kesto:  92 min
Alkuperäiskieli:  englanti
Budjetti:  ~20 000 000 $
Tuotto:  167 722 310 $
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Dodgeball – boltsit pelissä on yhdysvaltalainen komediaelokuva vuodelta 2004. Elokuvan ohjasi Rawson Marshall Thurber, ja sen pääosissa esiintyvät Vince Vaughn ja Ben Stiller. Stiller ja Christine Taylor ovat naimisissa ja heillä on kaksi lasta, Dodgeball oli heidän toinen yhteinen elokuvansa, jota ennen he esiintyivät elokuvassa Zoolander.
Lance Armstrong, Chuck Norris, David Hasselhoff ja William Shatner esiintyvät elokuvassa cameorooleissa.